**Metodologie specifică de organizare și desfășurare a**

**examenului de finalizare a studiilor pentru anul universitar 2023-2024**

**Programul de licență Arte Plastice (Grafică)**

Prezenta metodologie completează Regulamentul de organizare și desfășurare a examenului de licență a Universității Creștine Partium cu elemente specifice programului de studii de licență ARTE PLASTICE (GRAFICĂ) din **Departamentului de Arte, Facultatea de Litere și Arte.**

**Art. 1**

În cadrul Departamentului de Arte se organizează examen de licență pentru absolvenții promoției curente și ai promoțiilor anterioare ale următoarelor programe de studii de licență, forma de învățământ cu frecvență:

*Arte plastice (Grafică)*

**Art. 2**

(1) Examenul de licență constădin 2 probe, după cum urmează:

Proba 1. Evaluarea cunoştinţelor fundamentale şi de specialitate; 1.1. Evaluarea cunoștințelor teoretice. 1.2. Proba practică.

Proba 2. Prezentarea şi susţinerea lucrării de licență.

(2) Proba 1 a examenului de licență se va desfășura sub forma de examen scris și sub forma unei lucrări practice. Proba 2 de prezentare și susținere a lucrării de licență/disertație este publică și se desfășoară în prezența a comisiei și a examinatului.

(3) Fiecare absolvent se va legitima, înaintea unei probe de examen, cu carnetul de student sau cartea de identitate.

**Art. 3**

(1) Subiectele aferente Probei 1.1 a examenului de licență vor fi formulate sub formă de întrebări din disciplinele Istoria artei, pe baza unor tematici și a unei bibliografii postate pe site-ul specializării cu cel puțin 6 luni înainte de data examenului de licență.

(2) Proba 1.1 se va desfășura oral în fața comisiei de examen.

(3) Proba 1.2. va fi o probă practică a cărei tematică va fi decisă de comisia de examen. Pentru realizarea lucrării practice studenții au la dispoziție 4 ore.

**Art. 4**

1. Prezentarea şi susţinerea lucrării de licență(proba 2) se desfășoară după promovarea probei 1.
2. Fiecărui absolvent i se vor aloca cel puțin 10 minute pentru prezentarea lucrării de licență/disertație și 5 minute pentru a răspunde întrebărilor comisiei de examen.
3. Nota pentru lucrarea de licență/disertație se acordă de comisia de examen, pe baza susținerii în plenul comisiei.

**Art. 5**

1. Lucrările de licenţă/disertație trebuie să respecte criteriile de formă și de conținut stabilite în ghidurile proprii ale programelor de studiu, aprobate la Consiliul Facultății..
2. Coordonatorii lucrărilor de licenţă/disertație răspund în solidar cu autorii acestora de asigurarea originalităţii conţinutului acestora.
3. Verificarea antiplagiat va fi realizată de către biblioteca universitară, la solicitarea absolventului.
4. Coeficientul de similaritate („similarity index”) nu poate depăși 20%, iar absolventul va anexa la lucrarea sa raportul de antiplagiat semnat de conducătorul științific al lucrării.

**Art. 6**

1. Media unei probe se calculează ca medie aritmetică a notelor membrilor comisiei de examen. În cazul probei 1, examenul teoretic (proba 1.1.) și cel practic (proba 1.2.) au aceeași pondere în media finală.
2. Media examenului de licență se calculează ca medie aritmetică a rezultatelor probelor de examen.
3. Media unei probe și media examenului de licență se determină cu două zecimale, fără rotunjire.
4. Notele membrilor comisiei de examen, la proba 2, sunt note întregi de la 1 la 10.
5. Examenul de licență se consideră promovat dacă probele componente sunt promovate, iar media examenului este de cel puțin 6,00. O probă a examenului de licență se consideră promovată, dacă media probei este cel puțin 5,00.
6. Examenul de disertație se consideră promovat dacă media probei, și implicit a examenului este de cel puțin 6,00.

**Art. 7**

Reglementările aplicabile pentru scenariul online sunt prevăzute în **Anexa** **nr. 1.**

Prevederile prezentei Metodologii se aplică în Departamentul de Arte, Facultatea de Literatură și Arte, începând cu anul universitar 2023-2024, și sunt aplicabile și absolvenților care nu au susținut sau nu au promovat examenul de promovare a studiilor până la intrarea în vigoare a acestei metodologii.

07.12.2023.

ANEXA 1

REGLEMENTĂRI ABLICABILE SCENARIULUI ONLINE

Art. 1

În cazul desfășurării în regim on-line a examenului de licență prevederile organizatorice din

prezenta Anexă vor completa, sau vor prevala după caz față de cele în cauză ale Metodologiei.

Art. 2

(1) Toate probele examenului de licență se vor desfășura online, prin intermediul platformei

Google Meet în prezența online a comisiei și a candidaților.

(2) Toate informațiile necesare desfășurării examenului de finalizare în regim online vor fi puse

la dispoziția studenților după încheierea perioadei de înscriere, dar cel târziu cu 48 de ore înainte

de susținere.

(3) Susținerea în varianta online a probelor examenului de licență se înregistrează integral pentru

fiecare absolvent în parte și se arhivează la nivel de facultate, cu respectarea prevederilor GDPR

în vigoare.

(4) Consimțământul candidaților cu privire la înregistrarea și arhivarea examenului de licență

reprezintă condiția de înscriere la examen.

Art. 3

(1) În situația în care un candidat nu poate accesa, din diverse motive, platforma pe care se susțin

examenele sau întâmpină probleme tehnice legate de conexiunea la Internet, comisia de evaluare

poate decide asupra reprogramării studentului în condițiile respectării prevederilor legate de

desfășurarea examenului (perioadă, comisie etc.).

(2) Dacă oportunitățile la domiciliu ale unui absolvent nu îi permit să efectueze examenul de

finalizare online a studiilor în condiții adecvate, acesta poate solicita ca facultatea să-i ofere

condițiile tehnice la sediul facultății pe baza unei evaluări individuale.

Art. 4

(1) Pe întreg parcursul evaluării cunoștințelor fundamentale și de specialitate, inclusiv în

intervalul acordat pentru pregătirea răspunsului, studenților le este interzis:

a) părăsirea câmpului vizual al examinatorilor;

b) consultarea cu alte persoane aflate în aceeași încăpere sau la distanță de acesta;

c) oprirea microfonului și/sau a camerei.

(2) Dacă pe parcursul pregătirii răspunsului subprobei 1.1. și în timpul răspunsului conexiunea

audio-vizuală a studenților se întrerupe pe un interval de timp mai îndelungat, președintele

comisiei poate dispune alegerea aleatorie a unui nou subiect.

(3) Candidații care recurg la fraudă sau tentativă de fraudă dovedită vor fi eliminați din examen.

Art. 5

Evaluarea cunoștințelor fundamentale se va desfășura în felul următor:

a) subiectele de examen vor fi trase la sorți prin intermediul platformei random.org astfel

încât să se poată constata vizual caracterul aleatoriu al alegerii (pe ecran împărtășit);

b) intervalul de timp acordat candidaților pentru pregătirea răspunsului și răspuns este

identic cu cel a desfășurării normale;

c) pe parcursul examenului se vor afla simultan 2 candidați pe platformă.

Art. 6

(1) Pentru proba practică (1.2.) studenții vor rezolva sarcina trasată astfel încât să se afle permanent în conexiune audio/vizuală cu membrii comisiei pe platforma Google Meet. Lucrarea finalizată o vor digitaliza și o vor trimite in momentul încheierii probei prin email comisiei de examen.

Art. 7

(1) Prezentarea și susținerea lucrării de licență se desfășoară în aceeași sesiune cu evaluarea

cunoștințelor fundamentale și de specialitate (proba 1.1.).

(2) În situația în care candidații au pregătit materiale ilustrative (tip PowerPoint), acestea vor fi

prezentate pe ecran împărtășit.

(3) Intervalul de timp acordat candidaților pentru prezentare și răspunsul la întrebările comisiei

este identic cu cel a desfășurării normale.

Art. 8

(1) Comisia de examen va funcționa online pe platforma Google Meet.

(2) Documentele de examinare vor fi completate electronic de către membrii comisiei semnate și

transmise electronic secretarului comisiei.

(3) Secretarul va întocmi rezultatele, calculează mediile și tipărește procesele-verbale,